kardosdrur/scandi-wiki huggingface dataset:
Repræsentationsteori

Repræsentationsteori er en gren af matematikken, der studerer abstrakte algebraiske strukturer ved at repræsentere deres elementer som lineære transformationer af vektorrum. En repræsentation vil essentielt gøre abstrakte algebraiske objekter mere konkrete ved at beskrive elementerne som matricer og de algebraiske operationer i termer af matrixaddition og matrixmultiplikation. De algebraiske objekter, der lader sig repræsentere på denne vis, omfatter grupper, associative algebraer og Liealgebraer. Den mest omfattende teori (og den historisk første) er repræsentationsteorien for grupper, hvor gruppeelementerne er repræsenteret af invertible matricer, således at gruppeoperationen svarer til matrixmultiplikation.

Repræsentationsteori er et vigtigt værktøj, fordi det reducerer problemer i abstrakt algebra til problemer i lineær algebra, der i højere grad er velforstået. Ydermere kan vektorrummet hvorpå (for eksempel) gruppen er repræsenteret være uendeligdimensionalt, og ved at tillade dette tilfælde bliver det muligt at benytte metoder fra matematisk analyse i teorien for grupper. Repræsentationsteori er også vigtig i fysik, fordi det blandt andet givet en naturlig ramme til beskrivelsen af, hvordan et fysisk systems symmetrigruppe har indflydelse på løsninger af de ligninger, der beskriver systemet.

En slående egenskab ved repræsentationsteori er dets gennemgribende tag i matematikken. Der er to sider heraf. For det første er anvendelserne af repræsentationsteori mangeartede: Udover dets indflydelse på algebra, belyser og generaliserer repræsentationsteori Fourieranalyse via harmonisk analyse, det er dybt forbundet med geometri via invariantteori og Erlangenprogrammet, og det har haft dybtgående indflydelse i talteori via automorfe former og Langlandsprogrammet. For det andet er selve tilgangen til repræsentationsteori mangeartet. De samme objekter kan studeres med metoder fra forskellige områder som algebraisk geometri, moodulteori, analytisk talteori, differentialgeometri, operatorteori og topologi.

Noter

Referencer 
 .
 .
 .
 .
 .
 .
 .
 .
 .
 .
 .

Gruppeteori
Halle (Belgien)

Halle er en by og kommune i Belgien.

15. februar 2010 kolliderede to tog lige uden for byen.

Referencer

Eksterne kilder/henvisninger 

Byer i Belgien
Min store græske tur

Min store græske tur (originaltitel: My Life in Ruins) er komediefilm fra 2009, der forgår blandt Oldtidens Grækenlands ruiner, med Nia Vardalos, Richard Dreyfuss, Alexis Georgoulis, Rachel Dratch, Harland Williams og den britiske komedieskuespiller og impressionist Alistair McGowan i hovedrollerne. Filmen handler om en tourguide, hvis liv tager en personlig vending, da hendes gruppe havner i komiske situationer blandt ruinerne, med en række uventede stop undervejs. Filmen blev udgivet den 5. juni 2009 i USA, og 7. maj 2009 i Grækenland.

Handling 

Georgia (Nia Vardalos) er en græsk-amerikansk kvinde, der bliver fyret fra sit lærerjob og bliver nødt til at arbejde som busguide blandt Grækenlands ruiner. Hun finder det hårdt på grund af alle de besværlige turister, hun skal vise rundt. Hun er også på jagt efter den store kærlighed, men er begyndt at opgive håbet. Hun er ikke særlig glad for sit liv indtil hun møder den ældre rejsende Irv Gordon (Richard Dreyfuss), der lærer hende at have det sjovt i livet. Alle de underlige tilfældigheder og situationer på hendes tur, sammenfører hende med den sidste mand, hun havde ventet sig – hendes græske chauffør (Alexis Georgoulis).

Medvirkende 
 Nia Vardalos som Georgia Ianakopolis
 Richard Dreyfuss som Irv Gideon
 Alexis Georgoulis som Prokopi Kakas 
 Rachel Dratch som Kim Sawchuck 
 Harland Williams som Big Al Sawchuck
 Caroline Goodall som Dr. Elizabeth Tullen
 Ian Ogilvy som Mr. Stewart Tullen
 Alistair McGowan som Nico

Referencer

Eksterne henvisninger 
  

Amerikanske film fra 2009
Komediefilm fra USA
Pure Holocaust

Pure Holocaust er det andet album af det norske sortmetalband Immortal. Albummet blev genudgivet i 1998 begrænset til 300 eksemplarer.

Titelliste 
 «Unsilent Storms in the North Abyss» (03:14)
 «A Sign For the Norse Hordes to Ride» (02:35)
 «The Sun No Longer Rises» (04:20)
 «Frozen by Icewinds» (04:40)
 «Storming Through Red Clouds and Holocaustwinds» (04:40)
 «Eternal Years on the Path to the Cemetary Gates» (03:30)
 «As the Eternity Opens» (05:31)
 «Pure Holocaust» (05:17)

Kunstnere 
 Demonaz Doom Occulta – guitar
 Abbath Doom Occulta – bas, trommer og vokal

Kilder 
 Pure Holocaust hos Encyclopaedia Metallum
 Immortal Diskografi

Eksterne henvisninger 
 

Album fra Norge
Dalton Trumbo

Dalton Trumbo også kendt som Robert Rich (9. december 1905 i Montrose, Colorado, USA – 10. september 1976 i Los Angeles, Californien,
USA) var en amerikansk manuskriptforfatter og filminstruktør.

Han kom til filmen i 1935 og oparbejdede sig hurtigt en position som en af Hollywoods førende manuskriptforfattere, bl.a. med Five Came Back (Kun fem kom tilbage, 1939) og Thirty Seconds Over Tokyo (30 sekunder over Tokyo, 1944). Efter krigen blev han dømt til fængsel og sortlistet i 1947, fordi han nægtede at vidne om påstået kommunistvirksomhed i filmmiljøet. Han fortsatte imidlertid virksomheden som manuskriptforfatter under pseudonym, og vandt (som Robert Rich) en  Oscar for bedste manuskript,med The Brave One (Min bedste ven, Gitano, 1956). Sortlistningen blev ophævet i 1960. Trumbo instruerede selv anti-krigsfilmen Johnny Got His Gun (Man gav Johnny et gevær, 1971), efter sin egen roman fra 1939.

Eksterne henvisninger 
 
 

Manuskriptforfattere fra USA
Filminstruktører fra USA
Engelsksprogede forfattere
Oscar for bedste historie
Personer fra Colorado
Omar Hakim

Omar Hakim (født 11. februar 1959 i New York) er en amerikansk trommeslager.

Omar Hakim er mest kendt for sit arbejde med Sting, David Sanborn, Mike Mainieri og fusionsgruppen Weather Report. Han indspillede pladen Let's Dance med David Bowie, og var med på pladen Brothers in Arms med Dire Straits. Har ligeledes turneret med Madonna op gennem 90'erne. Han er gift med keyboardspilleren Rachel Z.

Vigtige indspilninger 

 Urzula Dudziak – Love Is Forever Sorrow Is Not (1982)
 Mike Maineri – Live at Seventh Avenue South (1982)
 David Sanborn – As We Speak (1982)
 David Bowie - Let´s Dance (1983)
 Weather Report – Procession (1983)
 Weather Report - Live in Cologne (1983)
 Weather Report – Domino Theory (1984)
 Weather Report – Sportin Life ( 1985)
 Weather Report - Live and Unreleased (2002)
 Dire Straits – Brothers in Arms (1985)
 Sting – Dream of The Blue Turtles (1985)
 Sting – Bring On the Night ( live ) (1986)
 Omar Hakim - A Recording Session (1988)
 Victor Bailey – Bottoms Up (1989)
 Omar Hakim – Rythm Deep (1989)
 Victor Bailey – Low Blow (1999)
 Omar Hakim – The Groovesmith (2000)
 Victor Bailey – That´s Right (2001)
 Omar Hakim / Rachel Z - Trio of OZ (2012)
 Omar Hakim Experience - We Are One (2014)

DVD 

 Weather Report - Live in Cologne 1983
 Weather Report - Live in Tokyo 1984
 Sting - Bring on the Night
 Express Yourself - Instruktions DVD vol. 1
 Let It Flow - Instruktions DVD vol. 2

Eksterne kilder og henvisninger 
 Om Omar Hakim 
 Musikeksempler
 

Trommeslagere fra USA
Personer fra New York
Jazzmusikere fra USA
Musikere fra USA
Ross Ashby

William Ross Ashby (født 6. september 1903 i London, død 15. november 1972) var en engelsk psykiater og pioner inden for kybernetik, undersøgelse af komplekse systemer. Hans første navn brugtes ikke: han var kendt som Ross Ashby.

Hans to bøger, "Design for a Brain" og "An Introduction to Cybernetics", var skelsættende værker. De indførte nøjagtig, logisk tænkning til den spirende disciplin og var meget indflydelsesrige. Ross Ashby har bl.a. formuleret loven om Tilstrækkelig varietet.

Faglitterære forfattere fra England
Personer fra London
Kælkning under vinter-OL 2010 – Herresingle

Herrernes single i kælkning under Vinter-OL 2010 blev afholdt 13. – 14. februar 2010 i Whistler Sliding Center i Whistler, Canada. Tyskeren Felix Loch var dobbelt verdensmester, og vandt guld, med den hurtigste tid i alle fire løb. Den dobbelte olympiske mester, italieneren Armin Zöggeler, vandt bronze i konkurrencen.

Resultater

Referencer 

Vinter-OL 2010
Herresingle
Felix Loch

Felix Loch (født 24. juli 1989 i Sonneberg) er en tysk kælker, der har været både verdensmester og olympisk mester. 

Felix Loch er søn af Norbert Loch, der selv var aktiv kælker, men ellers er mere kendt som kælkningstræner, først i DDR og senere for det fællestyske landshold. Han har dyrket kælkning fra en tidlig alder og vandt sine første seniormedaljer ved VM 2008, hvor han vandt guld i enerkælk og i den blandede stafet. Han har i alt (til og med 2021) vundet tretten guldmedaljer i VM i kælkning, deraf seks i enerkælk (2008, 2009, 2012, 2013, 2016, 2019), seks i blandet stafet (2008, 2009, 2012, 2013, 2015, 2016) og en i sprint (2016). Desuden har han vundet fem sølv- og en bronzemedalje ved VM. Ved EM har han vundet seks guld, heraf tre i enerkælk (2013, 2016 og 2021) samt tre i blandet stafet (2013, 2015 og 2016).

Han var første gang med til de olympiske vinterlege i 2010 i Vancouver, hvor han stillede op i enerkælk. Her vandt han de tre første løb, og med en andenplads i det sidste vandt han konkurrencen sikkert, mens hans landsmand David Möller fik sølv og veteranen Armin Zöggeler fra Italien fik bronze. Loch havde to år tidligere første gang kørt på banen, hvor han forulykkede og kom på hospitalet, men allerede året efter var han tilbage på samme bane og satte her hastighedsrekord, idet han fik målt 153,98 km/t. Dette er den hurtigste tid på kælk, der nogensinde er registreret.

Loch var igen med ved vinter-OL 2014 i Sotji, hvor han stillede op i både enerkælk og i blandet stafet. I enerkælken var han som forsvarende mester blandt favoritterne, og han vandt da også ganske sikkert, da han efter en andenplads i første gennemløb vandt de tre sidste. Nummer to blev den 42-årige russer Albert Demtjenko, mens Zöggeler, der nu var 40 år, genvandt bronzen. I stafetten stillede han op sammen med Natalie Geisenberger, Tobias Wendl og Tobias Arlt, der som Loch også allerede havde vundet guldmedalje ved legene, og de var derfor store favoritter. Værdigheden levede de op til ved at føre fra hele løbet igennem, og deres tid var mere end et sekund bedre end det russiske hold på andenpladsen, mens Letland vandt bronze.

Loch deltog også ved vinter-OL 2018 i Pyeongchang, hvor han i enerkælk blev nummer fem, og ved vinter-OL 2022 i Beijing blev han nummer fire i enerkælk.

I sit civile liv er Felix Loch politibetjent. Han er gift og har to sønner.

Referencer

Eksterne henvisninger 

  

Kælkere fra Tyskland
Kælkere ved vinter-OL 2014
Deltagere for Tyskland ved vinter-OL 2010
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2010
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2010
Medaljevindere ved vinter-OL 2014
Olympiske mestre fra Tyskland
Nordisk kombineret under vinter-OL 2010 – Individuel normal bakke/10 km

Den individuelle konkurrence i nordisk kombineret på Normal bakke under Vinter-OL 2010 blev afholdt 14. februar 2010 i Whistler Olympic Park i Whistler, Canada.

Resultater

Skihop

Langrend 

Vinter-OL 2010
Nordisk kombineret
Langrend under vinter-OL 2010 – Kvindernes 10 km fri

Kvindernes 10 km fri langrend under Vinter-OL 2010 blev afholdt 15. februar 2010 i Whistler Olympic Park i Whistler, Canada.

Resultat

Ekstern Henvisning 
Vancouver 2010 – Det fulde resultat

Vinter-OL 2010
Hakon Lund (kunsthistoriker)

Hakon Lund (født 18. oktober 1928 i Struer, død 4. maj 2013) er en dansk kunsthistoriker, der var bibliotekar ved Kunstakademiets Bibliotek fra 1960 og overbibliotekar 1977-1998.

Hakon Lund var elev af Christian Elling og havde samme specialer som sin læremester, nemlig arkitektur og havekunst. Han blev mag.art. i 1959 på en guldmedaljeafhandling, modtog i 1970 Ny Carlsbergfondets Romerstipendium, 1975 Carl Jacobsens Museumsmandslegat, 1980 Søren Gyldendal Prisen, 1983 Klein-prisen, 1995 N.L. Høyen Medaljen og blev samme år æresdoktor ved Lunds Universitet og i 1997 ved Københavns Universitet. 1999 fik han desuden C.L. Davids Fødselsdagslegat

Lund var ekstern lektor ved Københavns Universitet 1969-1992, hvor hans undervisning i europæisk arkitektur tjente til at fastholde interessen for dette fagområde, og som leder af Samlingen af Arkitekturtegninger på Kunstakademiet har han styrket stedets forsknings- og studiemiljø.

Hans vidtrækkende forfatterskab omfatter De kongelige lysthaver (1977) og monografien i to bind C.F. Hansen (1995, sammen med Anne Lise Thygesen, tysk udg. 1999), Danmarks Arkitektur udkom i seks bind 1979-1981 under hans redaktion.

Udvalgte værker 
 Hakon Lund, De kongelige lysthaver, København: Gyldendal 1977. 
 Hakon Lund (red.), Danmarks Arkitektur, 6 bind, København: Gyldendal.
 Hakon Lund & Anne Lise Thygesen, C.F. Hansen, 2 bind, København: Arkitektens Forlag 1995. 
 Hakon Lund & Anne Lise Thygesen, Christian Frederik Hansen, 2 bind, München & Berlin: Deutscher Kunstverlag 1999.

Noter 

Kunsthistorikere fra Danmark
Bibliotekarer fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Ansatte ved Det Kongelige Danske Kunstakademi
Personer fra Struer
Modtagere af N.L. Høyen Medaljen
Personer i Kraks Blå Bog (afdøde)
Æresdoktorer ved Københavns Universitet
Æresdoktorer ved Lunds Universitet
Dansksprogede forfattere fra Danmark
Modtagere af Søren Gyldendal-prisen
Personer i Dansk Biografisk Leksikon
Modtagere af Klein-prisen
Langrend under vinter-OL 2010 – Herrernes 15 km fri

Herrernes 15 km fri i langrend under Vinter-OL 2010 blev afholdt 15. februar 2010 i Whistler Olympic Park i Whistler, Canada.

Resultat

Ekstern Henvisning 
 Vancouver 2010 – Herrernes 15 km fri, fuldt resultat

Vinter-OL 2010
Hurtigløb på skøjter under vinter-OL 2010 – Herrernes 500 meter

Herrernes 500 meter hurtigløb på skøjter under Vinter-OL 2010 blev afholdt 15. februar 2010 i Richmond Olympic Oval i Vancouver, Canada.

Resultater 

SIL = Startede ikke løbet

Vinter-OL 2010
Birgit Cold

Birgit Cold (født 8. april 1936 i København, død 16. december 2022) var en dansk-norsk arkitekt, der var professor ved Norges teknisk-naturvidenskabelige universitet i Trondheim, Norge.

Cold tog afgang som arkitekt fra Kunstakademiets Arkitektskole i 1961. I 1964 etablerede hun en tegnestue sammen med Tore Brantenberg og Edvard Hiorthøy i Trondheim. I dette samarbejde medvirkede hun på projekter såsom Risvollan i Trondheim, Haugtussa i Stavanger og Brattbakken i Kristiansand. Hun blev senere professor ved designafdelingen ved NTNU og blev desuden dekan i 1986.

Hun har skrevet adskillige bøger og artikler om pædagogik, livskvalitet og fænomenologi i arkitekturen og specifikt om skolebyggeri og læringsmiljøer. Hun er i familie med den danske arkitekt Christian Cold.

Udvalgte værker 
 Skissen som samtale, Tapir: 2008. 
 Skolemiljø – fire fortellinger, Kommuneforlaget: 2002 
 Aesthetics, Well-Being and Health. Essays within Architecture and Environmental Aesthetics, Farnham: Ashgate 2001.

Referencer 

Arkitekter fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Personer fra København
Ansatte ved Norges teknisk-naturvidenskabelige universitet
Dansksprogede forfattere fra Danmark
Livskvalitet

Livskvalitet betegner den oplevede følelse af at have et godt liv og handler oftest om andre faktorer end økonomi og overlevelse. Vurderingen af god eller dårlig livskvalitet beror ofte på personens egen subjektive bedømmelse, mens en objektiv vurdering af livskvalitet må begrænses til at iagttage, hvorvidt fundamentale menneskelige behov er opfyldt.

Filosoffen Jeremy Bentham kæder det gode liv og oplevelsen af livskvalitet sammen med oplevelsen af lyst. Denne opfattelse kaldes også for hedonisme. Faktorer, der spiller ind på livskvaliteten er det fysiske miljø, fysisk og psykisk/mental sundhed, uddannelse, arbejde og øvrige udfoldelsesmuligheder.

Begrebet forveksles undertiden med levestandard, der primært beskæftiger med rent økonomiske forhold.

Forskerne Anton Aggernæs og Søren Ventegodt har i hhv. 1988 og 1998 gennemført undersøgelser af danskernes livskvalitet.

Stiglitz-Sen-Fitoussi-kommissionens arbejde 

I 2008 nedsatte den daværende franske præsident Nicolas Sarkozy "Kommissionen om måling af økonomisk vækst og sociale fremskridt". Baggrunden var Sarkozys utilfredshed med den eksisterende statistiske information om økonomien og samfundet. Kommissionens formål var at identificere begrænsninger i BNP som et mål for sociale fremskridt og udarbejde forslag til, hvilken yderligere information der kan anvendes til at udarbejde mere relevante indikatorer for samfundsmæssige fremskridt. Kommissionen var højtprofileret, dels fordi dens arbejde i Frankrig blev viet maksimal politisk opmærksomhed, og dels fordi den var sammensat af en række internationalt højt anerkendte økonomer. Dens formandskab bestod af Nobelpristagerne Joseph Stiglitz og Amartya Sen og den franske økonom Jean-Paul Fitoussi, og blandt dens 22 øvrige medlemmer var bl.a. yderligere tre Nobelpristagere i økonomi: Kenneth Arrow, James Heckman og Daniel Kahneman.

Efter halvandet års arbejde offentliggjorde kommissionen i september 2009 sin rapport. Den anførte, at der ikke er noget galt eller forkert i sig selv med at opgøre BNP, men at målet ofte både i den politiske og den offentlige debat anvendes forkert og uden de nødvendige forbehold. Derfor er der behov for at supplere BNP med mål, der giver større viden om folks livskvalitet. Kommissionen foreslog, at der måles på i alt otte dimensioner:

 Materiel levestandard (indkomst, forbrug og formue)
 Helbred
 Uddannelse
 Personlige aktiviteter, herunder arbejde
 Politisk deltagelse
 Sociale forbindelser og relationer
 Miljø
 Usikkerhed - økonomisk og fysisk

Kommissionen anbefalede desuden, at der skulle ses på fordelingen af disse dimensioner over socioøkonomiske grupper, køn og generationer.

Kommissionens arbejde er siden blevet fulgt i en række lande og organisationer, der er gået i gang med at gennemføre og formidle målinger af livskvalitet. Det gælder bl.a. Storbritannien, Italien og OECD. Sidstnævnte har således udviklet et ''Better Life Index".

Eksterne henvisninger 
 En diskussion om begrebet livskvalitet

Kilder 

 
Livsfilosofi
Økonomi
Lykke
Internationale ranglister
Sanur (Bali)

Sanur (indonesisk:Pantai Sanur) er en kyststrækning ved byen Denpasar på det sydøstlige Bali, omkring en halv times kørsel fra Ngurah Rai International Airport, der er vokset til en lille by.

Den nordlige del af Sanur-stranden blev brugt som landgangssted af hollandske invasionsstyrker under den hollandske indgriben i Bali i 1906.

Under 2. Verdenskrig var Sanur igen landgangssted for de japanske styrker der skulle besætte Bali.

I dag rummer Sanur flere resorts såsom the Medina og Bali Hyatt og er et populær turistmål.

Galleri 

Bali
Strande
Sanur

Sanur har flere betydninger:

 Sanur (Bali) – en strand og by på Bali.
 Sanur (Jenin) – en palæstinensisk by på Vestbredden.
 Sa-Nur – en tidligere israelisk bosættelse.
Udvalgsvare

En udvalgsvare eller shopping good er en forbrugsvare, der tager en del tid og planlægning at indkøbe. I modsætning til en dagligvare så har udvalgsvaren en længere levetid. I nogle tilfælde kan udvalgsvarer derfor betegnes som varige forbrugsgoder. Eksempler på udvalgsvarer er tøj, sko, radio/tv, bøger og møbler. 

Udvalgsvarer forhandles overvejende i specialbutikker, varehuse og stormagasiner, mens egentlige dagligvarebutikker kun i mindre omfang har udvalgsvarer.

Der skelnes i såvel lukkeloven som planloven mellem dagligvarebutikker, udvalgsvarebutikker og særligt pladskrævende udvalgsvarebutikker. Sidstnævnte omfatter f.eks. byggemarkeder, bilforretninger og havecentre.

Detailhandel
Varer
Ejerbolig

Ejerbolig er en boligform, hvor ejeren disponerer over boligen via et skøde, der tinglyses på ejendommen. I Danmark kan ejerboligen være en ejerlejlighed eller et parcelhus.

I modsætning hertil er andelsboligen, hvor beboeren har brugsret og andel i foreningens formue, men ikke ejer selve boligen, og lejeboligen, hvor beboeren kun har brugsret.

Bolig
Frontal kollision ved Halle

Den 15. februar 2010 kl. ca. 8:30 skete en frontal kollision ved Halle, da to regionaltog kolliderede i Buizingen ved Halle i Belgien. Ved kollisionen blev 19 personer dræbt, og cirka halvdelen af de 250-300 personer i de to tog angives at være blevet kvæstet.

Kollisionen skete i morgenmyldretiden på strækningen Bruxelles-Mons. Det ene tog var på vej fra Quiévrain til Liège, og det andet kørte fra Leuven til Braine-le-Comte.

Referencer 

Begivenheder i 2010
Jernbaneulykker i Belgien
Axel Waldemar Lanzky

Axel Waldemar Lanzky (født 19. maj 1825, død 30. april 1885) var en dansk kontrabassist, kordirigent og komponist.
 
Han var Søn af fagottist i Det Kongelige Kapel, Johan Traugott Lanzky og modtog sin første undervisning af faderen. Allerede som 16-årig kunne A.W. Lanzky leve af musikken, delvis som underviser og delvis som medlem af diverse orkestre. I 1866 blev han ansat som kontrabassist i Kapellet og fortsatte der til sin død. Samtidig optrådte han som dirigent for en række københavnske kor og fra 1859 som overdirigent for de samlede mandskor i hovedstaden.

Lanzky skrev ikke mange kompositioner, men virkede mest som arrangør og instrumentator (dvs. hjælper for andre komponister i forbindelse med den endelige færdiggørelse af deres kompositioner). Han udgav en del materiale for mandskor og klaverudgaver af forskellige af tidens populære musikstykker samt arrangementer for harmoniorkester.

Musik (ikke komplet) 
 Til Lærken (klaver, klarinet og sopran) 
 Grovsmedesvendens Sang (tekst: Holger Drachmann)
 Spinn-spinn (bl. kor)
 Aftensang (mandskor)
 Fantasi over Danske Nationalmelodier (symfoniorkester)
 Sang for Dannebrog 
 Danmark (Hvor Bølgen kysser Strandens Bred – tekst: Chr. Christensen)
 Samling af flerstemmige Mandssange, udgivne for nordiske Sangforeninger (bind 1 og 2)
 Salut for Sverrig, Norge og Danmark
 Romance af "Dandserinden" (tekst: Frederik Paludan-Müller)
 Elverhøj – Divertissement for Pianoforte (efter F. Kuhlau)

Kilder m.m. 
 Dansk biografisk Leksikon 1. udg.
 I Musikbladet (1885 s. 144) kan man finde en fortegnelse over hans værker.

Eksterne henvisninger 
 

Komponister fra Danmark
Dirigenter fra Danmark
Danskere i 1800-tallet
Personer fra København
Kongelige kapelmusici fra Danmark
Personer i Dansk Biografisk Leksikon
Den Nyeste Sladder

Den Nyeste Sladder () er en canadisk sitcom. Serien blev tidligere vist på Cartoon Network. Serien blev tidligere vist på Cartoon Network i Danmark og Family Channel i Canada. Serien handler om et ungdoms

Medvirkende

Episoder

Eksterne henvisninger 
 

Sitcoms
Komedieserier fra Canada
Canadiske tv-serier fra 2000'erne
Canadiske tv-serier fra 2010'erne
Tv-programmer fra Family Channel
BBC Knowledge

BBC Knowledge var en tv-kanal under BBC, der var specialiseret i at sende dokumentarfilm.

Det var en af de første digitale tv-kanaler i Storbritannien.

Tv-kanaler fra Storbritannien
Knowledge
Etableret i 1999
Alexis Georgoulis

Alexis Georgoulis (født den 5. oktober 1974 i Larissa i Grækenland) er en græsk skuespiller og filminstruktør, der blev kendt i Grækenland ved sin deltagelse i den græske tv-serie "You Are My Mate" (Eisai To Tairi Mou) fra 2001. Hans første internationale rolle i en spillefilm var i Min Store Græske Tur (My Life in Ruins), en romantisk komedie, hvor han spillede den kærligheds-relaterede karakter til Nia Vardaloss rolle, den kvindelige hovedrolle.

Eksterne henvisninger 
 

Skuespillere fra Grækenland